Document ID: 32015R0153

KOMISSION TÄYTÄNTÖÖNPANOASETUS (EU) 2015/153,
annettu 30 päivänä tammikuuta 2015,
asetuksesta (EY) N:o 1918/2006 poikkeamisesta Tunisiasta peräisin olevan oliiviöljyn tuontitodistusten myöntämistä koskevien kuukausimäärien osalta vuoden 2015 tariffikiintiössä
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a alakohdan,
sekä katsoo seuraavaa:
(1)
Komission asetuksen (EY) N:o 1918/2006 (2) 2 artiklan 2 kohdassa säädetään oliiviöljyn kuukausimäärät, joille voidaan enintään myöntää tuontitodistuksia mainitun artiklan 1 kohdassa säädetyssä kokonaiskiintiössä.
(2)
Jotta helpotettaisiin oliiviöljyn kauppaa unionin ja Tunisian välillä kuluvana tuotantovuonna, on tarpeen poiketa asetuksesta (EY) N:o 1918/2006 ja sallia eri kuukausittaiset enimmäismäärät 1 päivästä helmikuuta 201531 päivään lokakuuta 2015, sanotun kuitenkaan rajoittamatta mainitun asetuksen 2 artiklan 1 kohdassa säädetyn tariffikiintiön kokonaismäärän soveltamista.
(3)
Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1918/2006 2 artiklan 2 kohdassa säädetään ja rajoittamatta mainitun asetuksen 2 artiklan 1 kohdassa säädettyä tariffikiintiön määrää, todistusten myöntäminen sallitaan 1 päivän helmikuuta 2015 ja 31 päivän lokakuuta 2015 välisenä aikana enintään seuraavien kuukausimäärien rajoissa:
-
9 000 tonnia sekä helmi- että maaliskuussa, ja
-
8 000 tonnia kuukaudessa huhtikuusta lokakuuhun.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä tammikuuta 2015.

Labels: 17
3
6
18
15